ΓΡΑΠΤΗ ΕΡΩΤΗΣΗ E-0077/01

υποβολή: Erik Meijer (GUE/NGL) προς την Επιτροπή

(29 Ιανουαρίου 2001)

Θέμα: Κίνδυνος μεγάλων εναέριων καταστροφών λόγω αυξανόμενου ελλείμματος ΤΗΣ της ικανότητας εξυπηρέτησης στον τομέα της πολιτικής αεροπορίας

1. Είναι σε θέση η Επιτροπή να επιβεβαιώσει το γεγονός ότι η έκθεση σχετικά με τον ευρωπαϊκό εναέριο χώρο που πρόκειται να λάβει τόσο η ίδια όσο και το Συμβούλιο πριν από το τέλος Ιανουαρίου προκαλεί τις πιο μεγάλες ανησυχίες όσον αφορά τον κίνδυνο να μετατραπούν τα σχεδόν ατυχήματα σε πραγματικές καταστροφές, κυρίως επειδή οι ελεγκτές της εναέριας κυκλοφορίας δεν είναι πλέον σε θέση να προβλέψουν όλες τις συνέπειες των παρεμβάσεών τους και επειδή θαπάρχει ένα συνεχώς αυξανόμενο έλλειμμα ελεγκτών της εναέριας κυκλοφορίας και τα αεροσκάφη επιθυμούν να προσγειωθούν προτού ελευθερωθεί ο διάδρομος έχοντας, όμωςπόψη ότι σε ένανπερφορτωμένο εναέριο χώρο, δεν είναι πάντα δυνατόν να διακοπούν οι προσγειώσεις που διαδέχονται η μία την άλλη με όλο και πιο ταχύ ρυθμό;

2. Κατά την άποψη της Επιτροπής, σε πιο μέτρο τα διαπιστωθέντα προβλήματα αποτελούν συνέπεια ενός ατέλειωτού αγώνα για την εξουσία μεταξύ των διαφόρων φορέων ελέγχου της εναέριας κυκλοφορίας και τις αλληλοσυγκρουόμενες ιδέες τους όσον αφορά το πεδίο δράσης και τις αρμοδιότητές τους; Ποιές λύσεις θα πρότεινε επ' αυτού η Επιτροπή;

3. Εάν λάβουμεπόψη την ικανότητα εξυπηρέτησης του εναερίου χώρου πάνω από τα κράτη μέλη της Ευρωπαϊκής Ένωσης που μπορεί να χρησιμοποιηθεί εν πλήρη ασφαλεία και έχονταςπόψη τη σημερινή κατάσταση του ελέγχου της εναέριας κυκλοφορίας από τεχνική άποψη, με την προϋπόθεση ότι θα αρθούν όλοι οι στρατιωτικοί φραγμοί πουφίστανται από το τέλος του ψυχρού πολέμου, θα μπορούσε να αναφέρει η Επιτροπή ποιο είναι το ποσοστό της εν λόγω ικανότητας που χρησιμοποιείται πραγματικά σήμερα από την πολιτική αεροπορία,

4. Θα μπορούσε επίσης να αναφέρει η Επιτροπή ποιο είναι το ποσοστό ικανότητας που μπορεί να χρησιμοποιηθεί εν πλήρη ασφαλεία, σύμφωνα με τα προαναφερθέντα, και που χρησιμοποιείται σήμερα, εάν διατηρηθούν οι στρατιωτικοί φραγμοί πουπάρχουν από το τέλος του ψυχρού πολέμου;

5. Στον 20ό αιώνα,περίσχυε η γνώμη ότι η αύξηση της χερσαίας κυκλοφορίας για μεγάλες αποστάσεις ήταν περιορισμένη και ενώ η εναέρια κυκλοφορία μπορούσε να αυξηθεί απεριορίστως, ενώ όπως αποδεικνύεται τούτο ισχύει όλο και λιγότερο. Ποια πιστεύει η Επιτροπή ότι είναι τα μελλοντικά όρια της ανάπτυξης της εναέριας κυκλοφορίας, με βάση τις απαιτήσεις πλήρους ασφάλειας και με δεδομένο ότι το εν λόγω επίπεδο ασφάλειας δεν είναι ευκταίο να επιτευχθεί αφιερώνοντας ακόμη περισσότερη έκταση γης για τα αεροδρόμια και αυξάνοντας τις ηχητικές οχλήσεις;

6. Μπορεί να αναφέρει η Επιτροπή εάν επ' ευκαιρία της εν λόγω έκθεσης είναι διατεθειμένη στο μέλλον, όταν προβαίνει σε ανάλυση της εξέλιξης στον τομέα των εναερίων μεταφορών, να δίδει λιγότερη έμφαση στα παράπονα που αφορούν τις καθυστερήσεις των πτήσεων και την παράταση του χρόνου ταξιδίου ή στα οικονομικά συμφέροντα και τις προσδοκίες των γειτονικών προς τα αεροδρόμια περιοχών για οικονομική ανάπτυξη, αλλά τα όρια της διαθέσιμης ικανότητος, που θα πρέπει να λαμβάνονταιπόψη προκειμένου να διατηρηθεί σε συνεχή βάση μια βέλτιστη ασφάλεια;

Απάντηση της κας de Palacio εξ ονόματος της Επιτροπής

(13 Μαρτίου 2001)

1. Λόγω σημαντικών καθυστερήσεων οφειλομένων σε περιορισμένες δυνατότητες ελέγχου της εναέριας κυκλοφορίας που παρατηρήθηκαν το 1999, η Επιτροπή συγκρότησε μια Ομάδαψηλού επιπέδου αποτελούμενη από εκπροσώπους των εθνικών αρχών για τον έλεγχο εναέριας κυκλοφορίας, πολιτικής και στρατιωτικής. Η εν λόγω Ομάδα εξέδωσε την έκθεσή της τον Νοέμβριο 2000. Στην έκθεση επισημαίνονται οι απαραίτητες ενέργειες προκειμένου να ενισχυθεί ο έλεγχος της εναέριας κυκλοφορίας για μεγαλύτερη ασφάλεια αλλά και για βελτίωση των επιδόσεών του. Μεταξύ των προτεινομένων μέτρων μπορεί κανείς να απαριθμήσει τηνιοθέτηση μιας

κανονιστικής προσέγγισης με την οποία θα παρασχεθούν εγγυήσεις για την τήρηση των κανόνων ασφαλείας, καθώς και την προώθηση προσλήψεων ελεγκτών εναέριας κυκλοφορίας ώστε να αντιμετωπιστεί το αναμενόμενο έλλειμμα. Η Επιτροπή προπαρασκευάζεται για την κατάθεση νομοθετικών προτάσεων οι οποίες θα δώσουν συνέχεια στις προτεινόμενες στην έκθεση αυτή ενέργειες.

2. Οι φορείς που παρέχουνπηρεσίες ελέγχου εναέριας κυκλοφορίας ασκούν τις αρμοδιότητές τους στον εθνικό εναέριο χώρο. Μεταξύ των φορέων αυτών επικρατεί αποτελεσματική συνεργασία η οποία καθιστά απρόσκοπτο σε γενικές γραμμές το πέρασμα των αεροσκαφών πάνω από τους εθνικούς εναέριους χώρους. Ωστόσο, οι πιέσεις επί της εναέριας κυκλοφορίας καθιστούν όλο και περισσότερο αναποτελεσματική την προσέγγιση που βασίζεται στα επιμέρους εθνικά εδάφη. Έτσι η Επιτροπή προτίθεται να θεσπίσει κανόνες για τη χρήση και τα όρια του εναέριου χώρου ώστε αυτός να αντιμετωπίζεται όλο και περισσότερο ως κάτι το εντελώς συνεχές.

3.-4. Η εναέρια πολιτική κυκλοφορία ακολουθεί διαδρόμους που συχνά δεν επιτρέπουν την καλύτερη δυνατή οργάνωση της κυκλοφορίας, συγκεκριμένα λόγω της ανάγκης να αποφεύγονται περιοχές χρησιμοποιούμενες για στρατιωτικούς σκοπούς. Σε ορισμένα κράτη μέλη, οι περιοχές αυτές είναι μεγάλες και παρεμβάλλουν σημαντικά εμπόδια, έστω και αν τέτοιες δυσχέρειες δεν είναι μεγάλης διάρκειας. Εκτιμάται ότι μια πιο ορθολογική οργάνωση της εναέριας κυκλοφορίας θα επιτρέψει την αύξηση της δυναμικότητας κατά αρκετές δεκάδες τοις εκατό, σε ορισμένες περιπτώσεις. Η Επιτροπή χρηματοδοτεί ένα ερευνητικό σχέδιο το οποίο θα επιτρέψει να καθοριστεί με περισσότερη ακρίβεια η αύξηση της δυναμικότητας που μπορεί κανείς να περιμένει από την ορθολογικότερη οργάνωση της κυκλοφορίας.

5. Η Επιτροπή εκτιμά ότι τα σοβαρά προβλήματα δεν τοποθετούνται τόσο σε επίπεδο ελέγχου εναέριας κυκλοφορίας αλλά κυρίως σε ελλείψεις δυναμικότητος των αεροδρομίων και στην ανάγκη να μειωθούν οι περιβαλλοντικές συνέπειες της εναέριας κυκλοφορίας. Ωστόσο, τα όρια δεν είναι πάντα σταθερά. Αυτά μπορεί να εξαρτώνται πιο συγκεκριμένα από την πρόοδο που μπορεί να επιτευχθεί στην καλύτερη εκμετάλλευση των αεροδρομίων και στις δυνατότητες αξιοποίησης δευτερευόντων σε σημασία αεροδρομίων αλλά και στη μείωση των ηχητικών οχλήσεων και των εκπομπών αερίων θερμοκηπίου.

6. Η Επιτροπή προσπαθεί να επιτύχει κάποια ισορροπία μεταξύ των προβλημάτων αυτών και της ανάγκης ύπαρξης ενός δικτύου μεταφορών ικανοποιητικών επιδόσεων, στο οποίο οι εναέριες μεταφορές καταλαμβάνουν σημαντικό μέρος. Η Επιτροπή ετοιμάζει σήμερα μια Λευκή Βίβλο για την εμβάθυνση της πολιτικής μεταφορών, Βίβλο με την οποία αποσκοπείται η ενεργοποίηση του διαλόγου σε θέματα συμφόρησης της κυκλοφορίας και διατροπικότητας.